Pays de Charleroi stadionas
Stade du Pays de Charleroi – futbolo stadionas Šarlerua, Belgijoje. Pastatytas vietoje senojo Mambourg stadiono 2000 UEFA Europos futbolo čempionatui, vykusiam Belgijoje ir Nyderlanduose. Po čempionato vietų skaičius buvo sumažintas nuo 30 000 iki 25 000. Namų rungtynes žaidžia R. Charleroi SC. 2004 m. rugsėjo 4 d. vyko 2006 m. pasaulio čempionato atrankos varžybos tarp Belgijos ir Lietuvos rinktinių. Rungtynės baigėsi lygiosiomis 1–1. Lietuviams įvartį pelnė Edgaras Jankauskas.